CELEX: 32020R1702
Language: lv
Date: 2020-11-10 00:00:00
Title: Komisijas Īstenošanas regula (ES) 2020/1702 (2020. gada 10. novembris) par atsevišķu preču klasifikāciju kombinētajā nomenklatūrā

16.11.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 382/4
               
            
         KOMISIJAS ĪSTENOŠANAS REGULA (ES) 2020/1702
         (2020. gada 10. novembris)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 952/2013 (2013. gada 9. oktobris), ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.
                  
               
                     (2)
                  
                  
                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
                  
               
                     (3)
                  
                  
                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
                  
               
                     (4)
                  
                  
                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
         
         
            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            Šī regula uzliek saistības kopumā un ir tieši piemērojama visās dalībvalstīs.
         
         
            Briselē, 2020. gada 10. novembrī
            
               
                  Komisijas
               
               
                  un tās priekšsēdētājas vārdā –
               
               
                  Nodokļu politikas un muitas savienības ģenerāldirektorāta
               
               
                  ģenerāldirektors
               
               
                  Gerassimos THOMAS
               
            
         
         
            (1)  OV L 269, 10.10.2013., 1. lpp.
         
         
            (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
      
         
            PIELIKUMS
            
                        Preču apraksts
                     
                     
                        Klasifikācija (KN kods)
                     
                     
                        Pamatojums
                     
                  
                        (1)
                     
                     
                        (2)
                     
                     
                        (3)
                     
                  
                        Kabeļa uztīšanas sistēma ar šādām sastāvdaļām:
                        
                                    —
                                 
                                 
                                    kabelis, kas vienā galā aprīkots ar savienotāju (spraudni) spriegumam, kurš nepārsniedz 1 000  V,
                                 
                              
                                    —
                                 
                                 
                                    plastmasas kabeļa tīšanas ierīce, kas aprīkota ar ievilkšanas mehānismu (tostarp bremžu sistēmu tīšanās apturēšanai), kurš darbojas ar atsperi, misiņa kontaktu sistēmu elektriskās strāvas pārvadei un plastmasas savienotājelementiem.
                                 
                              Tas ir paredzēts iebūvēšanai putekļsūcējā.
                        Sk. attēlus  (*1).
                     
                     
                        8544 42 90 
                     
                     
                        Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, XVI sadaļas 3. piezīmi un KN kodu 8544 , 8544 42  un 8544 42 90  formulējumu.
                        Klasificēšana pozīcijā 8508  pie putekļsūcēju daļām nav iespējama, jo, pamatojoties uz izstrādājuma objektīvajām īpašībām, to nevar identificēt kā tādu, kas ir piemērots tikai vai galvenokārt putekļsūcējam.
                        Izstrādājums ir kombinēta iekārta (tā detaļas ir samontētas, veidojot vienu veselu) XVI sadaļas 3. piezīmes nozīmē, un tā sastāv galvenokārt no kabeļa, kas aprīkots ar pozīcijas 8544  savienotāju, un pozīcijas 8479  ierīces tīšanai. Iekārtas galveno funkciju veic kabelis.
                        Tāpēc izstrādājums jāklasificē ar KN kodu 8544 42 90  pie citādiem elektrības vadītājiem, spriegumam ne vairāk kā 1 000  V, kas aprīkoti ar savienotājiem.
                     
                  
               
            
               (*1)  Attēli pievienoti tikai informācijai.